তার সাথে আমার সম্পর্কটা ঠিক কি তা জগতের পরিচিত কোনো সম্মন্ধ দিয়েই পরিচিত করানো যাবে না। মোট কথা জগতের সকল আত্মীক সম্পর্ক দিয়েই তিনি আমায় ধারণ করেছিলেন। এদিকে পুরো ক্যাম্পাস আমাদের নিয়ে নানান কথা বলতো, বিশেষ করে আমাকে যারা পেতে চেয়েছিল তারা ওঁর নামে কুৎসা রটাতে সদা ব্যস্ত থাকতো। স্বাভাবিক ভাবেই ওঁকে-ই সবাই দোষ দিত। এমন কথাও শুনেছি তিনি নাকি আমায় তার শরীর দিয়ে নিজের করে রেখেছেন। আর সবাই আমার প্রতি মায়া দেখাতো, ঠিক মায়া না বলে করুণাই বলা-ই ভালো। অথচ আমি তো জানি, তিনি আমায় কারো হতে দেননি। তিনি আমায় তার নিজেরও করে নেননি, অথচ আমায় শুধু আমার করে দিয়েছিলেন।